Austria kettavägilane näitab suve hakul võimast minekut - Kergejõustik - Postimees Sport: Värsked spordiuudised Eestist ja välismaalt\nAustria kettavägilane näitab suve hakul võimast minekut\n1. juuni 2020, 9:00\nTreener leiab, et uus rekord on vaid aja küsimus\nLukas Weisshaidinger. FOTO: imago images / PRiME Media Images / Scanpix\nMullu Doha MMil pronksmedali kaela saanud austerlane Lukas Weisshaidinger on vaikselt kanda kinnitamas kettaheide eliidis. Kui nädal tagasi toimunud hooaja avavõistlusel sai ta kirja 68.63, mis oli tema karjääri kõigi aegade teine tulemus, siis nüüd saatis ta lennuvahendi 68.56 peale.\nTollele tulemusele annab lisaväärtust asjaolu, et võistlus toimus vihmasajus ning termomeetergi näitas kõigest üheksat soojakraadi. Just sel põhjusel sõnas austerlase treener Gregor Högler, et tegemist oli tema hoolaluse karjääri parima heitega. «Heita ilma tuule toeta vihmases ringis ja üheksa kraadi käes 68.56 - see on imeline saavutus. Ma ei uskunud, et selline heide oleks siin võimalik. Leian, et isikliku rekordi parandamine on tänavu vaid aja küsimus,» sõnas juhendaja.\nPika kettakaare üle rõõmustas ka austerlane, kelle isiklik rekord 68.98 on püstitatud kaks aastat tagasi: «Mu heitenälg oli väga suur, aga ma ei uskunud, et 68 meetrit on võimalik. See lihtsalt tõestab, et ma olen väga heas vormis.»\nLisaks Doha MMi pronksisele medalile on austerlase auhinnakapis ka 2018. aasta Berliini EM-pronks ja 2011. aasta juunioride MM-kuld, mille ta teenis Tallinnas.\nWeisshaidinger hoiab tänavuse hooaja edetabelis 68.63ga teist kohta, maailma hooaja edetabelijuht on jamaicalane Fedrick Dacresile 69.67 meetriga.


Kullamäe maastikukaitseala kaitse-eeskiri–Riigi Teataja\nKullamäe maastikukaitseala kaitse-eeskiri - sisukord\n§ 1 Kullamäe maastikukaitseala kaitse-eesmärk\nRT I, 31.12.2019, 4\nKullamäe maastikukaitseala kaitse-eeskiri1\nVastu võetud 19.12.2019 nr 110\n§ 1. Kullamäe maastikukaitseala kaitse-eesmärk\n(1) Kullamäe maastikukaitseala2 (edaspidi kaitseala) eesmärk on kaitsta ja tutvustada:\n2) elupaigatüüpe, mida nõukogu direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.07.1992, lk 7–50) nimetab I lisas. Need on liivakivipaljandid (8220)3 ning okasmetsad oosidel ja moreenikuhjatistel (9060).\n(2) Kaitseala maa- ja veeala kuulub vastavalt kaitsekorra eripärale ja majandustegevuse piiramise astmele Kullamäe piiranguvööndisse.\n(1) Kaitseala asub Viljandi maakonnas Viljandi vallas Jakobimõisa külas.\n(2) Kaitseala välis- ja vööndi piirid on esitatud kaardil määruse lisas4.\n(2) Inimestel on lubatud viibida ning korjata marju, seeni ja muid metsa kõrvalsaadusi kogu kaitsealal.\n(4) Kaitsealal on lubatud kuni 50 osalejaga rahvaürituse korraldamine selleks ettevalmistamata ja tähistamata kohas. Rohkem kui 50 osalejaga rahvaürituse korraldamine selleks ettevalmistamata ja tähistamata kohas on lubatud üksnes kaitseala valitseja nõusolekul.\n2) jalgratastega sõitmine radadel;\n3) sõidukiga sõitmine väljaspool teed ja maastikusõidukiga sõitmine on lubatud üksnes järelevalve- ja päästetöödel, kaitseala valitsemise ja kaitse korraldamisega seotud tegevusel, kaitseala valitseja nõusolekul teostataval teadustegevusel ning kaitse-eeskirjaga lubatud tegevusel, sealhulgas põllu- ja metsamajandustöödel;\n4) veekogudel sisepõlemismootorita ujuvvahendiga sõitmine;\n5) telkimine ja lõkketegemine kohas, mis on kaitseala valitseja nõusolekul selleks ette valmistatud ja tähistatud.\n(1) Uuendusraie on lubatud väljaspool kaitstavat elupaigatüüpi okasmetsad oosidel ja moreenikuhjatistel.\n(2) Elupaigatüübile okasmetsad oosidel ja moreenikuhjatistel vastavates puistutes on elustiku mitmekesisuse säilimiseks ilma kaitseala valitseja nõusolekuta keelatud:\n1) üle 150-aastaste okaspuude raie;\n2) eritunnustega nagu põlemisjälgede, õõnsuste, tuuleluudade või suurte okstega puude, samuti üksikult asetsevate kuivanud puude raie.\n(1) Kaitsealal on vaadete avamiseks ja säilimiseks vajalik puu- ja põõsarinde kujundamine ja harvendamine või raadamine.\n(2) Poollooduslike koosluste esinemisaladel on nende ilme ja liigikoosseisu tagamiseks vajalik loomade karjatamine või niitmine.\nVabariigi Valitsuse 6. jaanuari 1998. a määrus nr 2 „Kullamäe ja Varesemägede maastikukaitsealade kaitse-eeskirjade ning välispiiri kirjelduste kinnitamine” tunnistatakse kehtetuks.\nMääruse menetlus viidi läbi keskkonnaministri 24. novembri 2017. a käskkirjaga nr 1-2/17/1162 algatatud haldusmenetluses, mille ülevaade koos ärakuulamise tulemustega on esitatud käesoleva määruse seletuskirjas.\n2 Kaitseala territoorium on olnud kaitse all alates 1964. aastast, kui Viljandi Rajooni TSN Täitevkomitee 17. jaanuari 1964. a otsusega nr 1 „Looduse kaitsest Viljandi rajoonis” võeti kaitse alla Kullamäe paljand. Kullamäe paljandi kaitsekorda uuendati Viljandi Maakonnavalitsuse 21. augusti 1990. a määrusega nr 296 „Loodushoiust Viljandi maakonnas”. Vabariigi Valitsuse 6. jaanuari 1998. a määrusega nr 2 „Kullamäe, Muti ja Varesemägede maastikukaitsealade kaitse-eeskirjade ning välispiiri kirjelduste kinnitamine” moodustati Kullamäe maastikukaitseala. Tulenevalt Vabariigi Valitsuse 5. augusti 2004. a korralduse nr 615 „Euroopa Komisjonile esitatav Natura 2000 võrgustiku alade nimekiri” lisa 1 punkti 2 alapunktist 143 hõlmab kaitseala terviklikult Kullamäe loodusala, kus tegevuse kavandamisel tuleb hinnata selle mõju kaitse-eesmärkidele, arvestades Natura 2000 võrgustiku alade kohta kehtivaid erisusi.\n4 Kaitseala välis- ja vööndi piirid on märgitud määruse lisas esitatud kaardile, mille koostamisel on kasutatud Eesti põhikaarti (mõõtkava 1 : 10 000) ja maakatastri andmeid. Kaardiga saab tutvuda Keskkonnaametis, Keskkonnaministeeriumis, keskkonnaregistris (register.keskkonnainfo.ee) ja maainfosüsteemis (www.maaamet.ee).\nLisa Kullamäe maastikukaitseala


Hirmuäratav pühapäeva hommik | Lipsuke\nHirmuäratav pühapäeva hommik\nPosted on 27/03/2019 by Lipsuke\nKujutage ette vaikset pühapäeva hommikut (no nii vaikset, kui see ühes kolme lapsega majapidamises üldse võimalik on, st mitte eriti). Ema magab rahulikult (üks silm lahti), lapsed mängivad rõõmsalt (NALI!), isa keedab hommikukohvi… Järsku kuulete valju mütsatust. Kuulatate hetkeks, et kas keegi hakkab nutma või ei, ise samal ajal mõeldes, et pühajumalaema, kuidas te ei suuda veel tõusta (tere hommikust kell 5.50 tõusev Madlike!). Keegi nutma ei hakka, aga peaaegu koheselt kuulete kuidas kassid magamistoa ees olevas koridoris kaklema lähevad ja te hüppate ikkagi voodist välja, et neid lahutama minna…\nKassid laiali pekstud, avastate ka selle salapärase ”mütsatuse” põhjuse… ”Keegi” on aknalaualt maha ajanud hiigelsuure lillepoti, pool tuba on mulda ja purunenud lille lehti täis… Jee, saab kohe esimese asjana hommikul koristama hakata, sest vastasel juhul on 30 sekundi pärast seal mullahunnikus üks robottolmuimeja (Madli), kes kohe päris kindlasti selle koguse peale umbe läheb… Ilma naljata, see beebi ongi nagu robottolmuimeja, mida ma endale lubada ei ole saanud! Kõik sodi, mis vähegi maas või kusagil all/sees/peal on, lõpetab selle tibina suus. Kuidas küll need ahjuesised ja pliidi tagused nii kutsuvad talle on, aru ma ei saa…\nIgatahes. Nüüd on nali läbi ja asi läks tõsiseks, sest umbes kaks tundi peale seda lillepoti jama ja kasside draamat, ronis kräunudes minu juurde meie kass Grinch. Ta viskas minu kõrvale pikali, tõstis ühe oma tagumistest käppadest üles ja nuttis valjult. Käpp oli VÄGA paistes. Mu süda vajus saapasäärde!\nSee oli ikka marukummaline, sest käpa keskel oli imelik muna, aga ”kand” ja käpa ots olid justkui normaalsed. Kass kräunus ja käpp värises, oli ilmselge, et tal on meeletud valud. Kui muidu on Grinch selline kass, kes iga puudutuse peale ekstaasi läheb ja on justkui ”jejee, tee veel, mmm”, siis nüüd oli ta täielik fuuria, kes lausa küünistas ja hammustas, kui üritasin kasvõi tasakesi uurida mis vigastus tal olla võiks.\nKoheselt helistasin loomakliinikusse, kus loomulikult keegi vastu ei võtnud, sest no pühapäeva hommik… Helistasin loomade kiirabisse, kus mulle ka midagi väga soovitada ei osatud, sest diagnoosiks on ju ikkagi looma vaja näha. Samas mitmesaja kilomeetri kaugusele sõita ei oleks kindlasti mu esimene variant olnud. Ja kui veel lisada sinna nädalavahetuse hinnakiri, siis uuugh. Aga loomulikult niimoodi ka asja jätta ei saanud, seega proovisin korra veel loomaarstile helistada ja õnneks seekord sain ühe arsti kätte. Peale situatsiooni seletamist küsis ta, et ega kass mõnelt rästikult või nastikult salvata ei ole võinud saada… Kuna ma ei olnud kindel kas ta on sel päeval väljas käinud või ei, ei saanud ma midagi välistada. Nii palju, kui kass vaadata lubas, ei märganud ma väliselt mitte ühtegi vigastust. See paistetus oli minu jaoks täielik müstika! Mis see ometi on? Uss, mesilane-herilane, luumurd, mingi hammustus, MIS OMETI?! Miks sellised asjad ALATI nädalavahetuseti juhtuvad?!\nKuna nädalavahetusel ei ole sellisel puhul väga midagi teha ja niisama valuvaigistit ka väljastada ei saa, soovitas arst mul anda kassile 1/4 tabletti Ketoprofeeni. See sobivat hädapärast ka loomale (kaalu järgi doseerimine on oluline!)… Käisin siis jooksuga apteegis ja andsin kassile tabletikillukese sisse. Juba paarikümne minuti pärast oli näha, et see mõjub, sest kass jäi rahulikuks ja sättis end magama. Mõne aja pärast oli ta lausa voodist kummuti kohale, kõrgele riiulile suutnud ronida, seega hingasin kergendatult – kui ta sellist akrobaatikat suudab, ehk ei olegi asi niiii hull?\nPanin talle vett ja krõbinaid kõrvale, ning jätsime ta rahulikult pikutama. Aeg-ajalt käisin teda kontrollimas ja nüüd tundus ta ikka kohe palju rõõmsam – nurrus kergelt isegi ja nühkis peaga kätt, nagu tavaliselt. Aga noh, loomad on SUUREPÄRASED valu peitjad ka, seega ei imesta väga midagi…\nTibatilluke Annu ja Grinch, 2016a\nJärgmise päeva hommikul helistasin esimese asjana kliinikusse ja leppisime aja kokku, millal kassi näitama lähen. Kuna kohalikus kliinikus röntgenit ei ole, sõitsime Võru Sodalisse.\nPeale ilget jamamist, et kassi käpast pildid saada, selgus, et Grinchil on õnnestunud neljast käpa/varba vms luust kolm ära murda. Positiivne oli see, et luud olid enamvähem kohakuti ja neljas luu on terve, st see hoiab ülejäänud krempelit ka rohkem paigal. Kuna tegu on ülipeenikeste luudega, ei tehta sellisele kohale oppi ja no kipsi kassile ammugi ei panda, seega sai ta lihtsalt 10ks päevaks valuvaigistid ja ringi rändamise keelu… Luud kasvavad ise kokku ja tulevikus ei tohiks see kassi kuidagi häirima jääda.\nHetkel on see vaene õnnetuke mul külje all ja nurrub magusasti. Isegi öösel ei lahku ta mu kõrvalt, kuigi olen talle mitu korda kogemata läbi une haiget teinud…\nNüüd, tagantjärele mõeldes, on ainus loogiline seletus sellele vigastusele see neetud lillepott, sest kohe peale seda hakkas koridoris meeletu kassikisa. Mina arvasin, et nad kaklema läksid, aga Grinch karjus seal laste ATV all mõni hetk peale sedagi veel edasi, kui olin teise kassi ära ajanud. Aga no ma ei tea, see lillepott ei meenunud mulle enne õhtut, kui tolmuimejaga uuesti koristama hakkasin ja maas paari mullakübet nägin… Ainult, et sellest ei saa ma siiamaani aru KUIDAS tal õnnestus käpp murda lillepotiga…?\nLisaks pani see juhtum mind uuesti mõtlema lemmikloomakindlustusele, aga ma ei kujuta ettegi mis ja kuidas ja kui palju… Mul on kaks koera, kaks kassi, kaks küülikut – kõik oleks vaja siis ju kindlustada, aga kas kraantši tõugu loomadele üldse on sellist asja… Pean uurima hakkama, aga kui keegi teab, rääkige mulle ka!\nVäike Madlike ja Grinch, suvi 2018\nThis entry was posted in Elu and tagged kassil luumurd, lemmikloomakindlustus, sodalis by Lipsuke. Bookmark the permalink.\n10 thoughts on “Hirmuäratav pühapäeva hommik”\nKatriinu on 27/03/2019 at 15:43 said:\nKas on võimalik (no kasside puhul on eksole kõik võimalik), et teine kass ajas lillepoti maha ja Grinch jäi käppapidi alla…? Mitte nii “täpselt”, et haav tekiks, aga piisavalt, et luid murda :(\nLipsuke on 29/03/2019 at 09:29 said:\nEks kõik ole võimalik, aga see tundub selline utoopiline kokkusattumus. Samas ma ei kujuta ette ka mismoodi see teisiti juhtuda oleks saanud..Oeh.\nMls on 27/03/2019 at 18:31 said:\nMina isiklikult ei näe lemmikloomakindlustusel mõtet… Küll aga on see on õigustatud jahis käivate koerte puhul. Miks? Eelkõige seetõttu, et kui midagi juhtub, pead sa ikka ise arve kinni maksma kliinikus ja siis saad alles kindlustusfirma poole pöörduda ja osa rahast tagasi nuiata. Lisaks korvavad nad max 800 eurot vms… Pluss omavastutus on ka muidugi (60€). Meil pakuvad lemmikloomakindlustust Ergo ja If. Ergo pakub seda vaid koos kodukindlustusega. Googelda veits ja uuri… Kindlustatakse vaid kuni 7-aastaseid loomi, pärilike haiguste ja tõuspetsiifiliste haiguste ravi ei korvata, samuti mitte hambaravi, ega ka sünnitusabi, allergiaravi, küüntelõikust, vaktsineerimist, kroonilisi haiguseid… Saab muidu kindlustada nii tõuga kui tõuta koeri-kasse, küülikuid nad ei kindlusta. Ja muidugi tasub meeles hoida, et kindlustatavad loomad peavad olema korralikult vaktsineeritud ja mikrokiibiga. Nõkse jm on veel ja veel. Minu silmis mõistlikum loomadele lihtsalt mingi kindel summa iga kuu kõrvale panna… KUI midagi juhtub, on see vähemalt kohe võtta. Kunagi oli lemmikloomakindlustus midagi muud, kui ta on nüüd. Praegu siiski puhtalt äri. On olnud nt ka olukordi, kus kindlustus enam looma ei kindlusta, sest väljamaksed omanikule on liiga suured/tihedad olnud :) Pluss keeldutakse teatud tõuge kindlustamast… Aga eks igaüks ise otsustab, kas on mõtet või ei, see vaid minu isiklik arvamus.\nLipsuke on 29/03/2019 at 09:32 said:\nHmm, eks ma pean uurima. Hetkel tundub jh pigem mõistlikum seda raha kuskile eraldi SOS fondi korjata…\nMy2 on 28/03/2019 at 12:08 said:\nMinu koer oli kindlustatud. Ja kindlustan ka järgmise koera kui ta piisavalt vanaks saab. Ei kahetse hetkekski, et tegin kuigi paljud rääkisid kui mõtetu see on. Tänu kindlustusele sain tagasi peale omavastutuse mahaarvamist ülejäänud raviks kulunud summa ning peale koera surma hüvitati ostusumma. Maksimum ühe haigusloo hüvitis jääb küll alla 1000€ ( oli vist 700€) kuid minule oli kasu küll kui ühel visiidil tasutud pea 600€ tagasi maksti ning teiste haiguslugudega samamoodi. Otusumma hüvitis ei too küll koera tagasi kuid oli tõukeks võtta uus koer kuna mis ma muud selle rahaga teeks. Ei hakka ju koera hüvitisega näiteks autot remontima vms.\nLipsuke on 29/03/2019 at 09:28 said:\nTõukoertega vist natukene selles mõttes teistmoodi, aga eks põhimõte jääb samaks jah.\nDi on 28/03/2019 at 20:38 said:\nMa sinu asemel seda suurt lillepotti aknalauale tagasi ei paneks sest kui juba korra alla käinud siis ei saa ju garanteerida et mõnele lapsele kaela ei saja.\nLipsuke on 29/03/2019 at 09:26 said:\nEga jaa… Samas maha ka ei pane, siis söödakse see lill ära. Vb targem see üldse ära anda.\nAnneli on 28/03/2019 at 22:39 said:\nKas see lillepott talle käpale kukkuda ei võinud?\nLipsuke on 29/03/2019 at 09:25 said:\nNo iseenesest see ju ei kuku, st ma eeldaks, et ta ise ajas selle kuidagi maha, kui pottide vahel patseeris, aga kuidas ta siis endale veel viga tegi… ma ei tea. Imelik asi.


Mia jutukas: november 2014\nKell on 5.47 ja kõigist aegadust just nüüd näete mind taas blogimas, sest ma ei saa magada ja, et üldse kuidagi olla, siis otsin meeleheitlikult tegevusi.\nMa ei tea, kuidas Murphy küll mind nii palavalt armastab, aga selle väite õigsuses pole küsimustki. Üks neist põhjsutest on inimesed, keda ta mu teele suunab - kui erinevad oodatust ja millistes tingimustes - aga selleks ehk mõni teine kord. Täna istun juba poole kolmest ärkvel kahe tunni uenga ning täiesti virgena, sest Murphy arvates on mulle vähe üks haigus korraga. Või isegi kaks. Või kolm. Teeme ikka neli akuutset probleemi. Siis on kindel, et ma ei saa neid enam lihtsalt ignoreerida ja jooksu pealt põdeda.\nVundamendiks oli tavapärane sügisene külmetus, millega juba varsti kaks nädalat maadelnud ning mõned päevad isegi kontorist puudunud olen, aga hakkaski juba igav. Siis lisandus mingi minu jaoks esmakordne igemejama. Õhtul viimase asjana ei olnud ja hommikul esimesena oli. Üks esihammaste vaheline koht oli punane, paistes, hambaharjaga pihta minnes väga valus ning on nüüd vahelduva eduga hambapesul veritsenud. Ma mõtlesin, et mis siis ikka. Mingi väike põletik eks. Küll ta ise paari päevaga üle läheb. Aga paarist peävast on saanud juba poolteist nädalat ja kuigi hetkel teiste tegurite kõrval ma ei märkagi seda pakitsust, siis käisin lõpuks apteegist abi otsimas ja sealne onkel tulistas mind alustuseks herpesediagnoosiga. Ma ehmatasin ikka korralikult ära. Pole ju võimalik. Mul ei ole kunagi varem esinenud ning mingite kärnas tegelastega ma ka amelemas ei käi. Hoolin selleks oma tervisest liiga palju. Seega vaidlesin talle vastu nagu jaksasin muidugi ning hiljem igaks juhuks veel googeldasin üle ja ikka ei usu, et minu lokaalne ainult igeme probleem saab herpes olla. Igatahes tulin sealt ära mingi antibakteriaalse kuristamislögaga, mida nüüd paar päeva kasutama pean. Ega rohkem ei jõuakski, sest juba paari päeva pärast on ju araabiasse minek. Yay. Ma kavatsen, nui neljaks, esmaspäevaks vormis olla.\nEile lisandus minu kompotti üks eriti kuri punn nina limaskestal. Pakitses mis ta pakitses, aga nüüd on mul pool nägu kange ja mokk paistes, nagu oleks peksa saanud. Mul on oli nädalavahetuseks nii palju plaane, aga kuidas ma niimoodi kõik tehtud saan ah? Ma ei julge kodust välja minnagi, aga isegi, kui ma end oma koletislikust välimusest segada ei laseks, ei saaks ma kuigi kaugele minna.\nNimelt kirsiks tordil on üks vana ja peaaegu unustatud sõber - kuri põiepõletik, mis mu üles keset ööd ajas ja nüüd nihelemas hoiab. Sunnin end kümne lonksu kaupa vett jooma ja see on minu jaoks tõsine eneseületus. Võtan vanne ja sain ühtlasi pediküüri tehtud. Tagumikul on vist juba prillaua vorbid, kuigi seal istumine on pigem sümboolne ja kõige hullem on see, et meil on ju nädalavahetus just alanud ning ma ei tea, kust abigi küsida. Googeldasin küll välja mõned telefoninumbrid, aga siinkandis soovitatakse esimesed päevad omaette põdeda. Ma aga ei jaksa rohkem kui ühe öö üleval passida ning mul pole tänu puhkuseplaanidele ju ka võimalik pärast kolmandat päeva tunde kuskil arsati ukse taga passida.\nEt siis ving ja hala! Tänud tähepanu ja 15 minutise distractioni eest!\nPostitaja: Mia kell 07:03 Kommentaare ei ole:


Mugav elu linnasüdames - Kinnisvarauudised\nMugav elu linnasüdames\nKristiine on turvaline ja ilus ümbruskond eramute ja ridamajadega. Rohelised tänavad, lopsakad aiad ja palju enam avarust juba mõne minuti kaugusel südalinnast. Läheduses on mänguväljakutega park, koolid ja toidupoed. Ühendused linna eri tõmbekeskustesse on väga head.\nNõmme tee 60 hoonestuslahendus on kavandatud eramajadele sarnasemalt paarismajadena ja on kooskõlas ümbritseva valdavalt eramajadega keskkonnaga. Muutuvate katuseharja kõrgustega, paarismajadena liigendatud ja sopiline hoonestus pakub rohkem privaatsust ning on hubasemad oma õhulisema ja väiksema mahuga. Kui lisada veel detaile - erinevad fassaadimaterjalid, varikatused, variluugid, markeeritud aknaavad, esinduslikud sissepääsud, rambid ja istutuskastid - siis on tulemuseks huvitav ja silmailu pakkuv linnamaja. Linnamaja, sest siin on ühendatud nii eramute, ridaelamute, paarismajade kui ka linnakorterite paremad omadused.\nNull küttekuludega linnamaja, parem keskkond ja kaasaja mugavused\nEsimesed liginullenergiahooned linna südames. Koduomanikele tähendab see, et maja ülalpidamise kulud puuduvad ja tasuda tuleb ainult valgustuse, kodutehnika jms elektrikulude eest. Haljastuse kastmiseks, tualettidele, ruumide või pesupesemiseks sadevee taaskasutamise lahendus vähendab lisaks veekulusid kuni kolmandiku. Hoone küttesüsteem koosneb maaküttest ja päikesepaneelidest. Maasoojuspumba abil muundatakse maapinda salvestunud päikeseenergia hoone ja sooja tarbevee soojendamiseks vajalikuks soojusenergiaks. Maasoojuspumba tööks vajalik elekter toodetakse oma päikesepaneelidega. Päikesepaneelide elektrit kasutatakse ka muude elektriseadmete tarbeks ja elektri ülejäägid müüakse üldisesse elektrivõrku. Lisaks on hoone asetus ja suurte klaaspindade paigutus valitud selliselt, et võimalikult palju kasutada vabasoojust päikesest ruumide küttevajaduse vähendamiseks. Seepärast nimetamegi oma lahendust Päikesemajaks, sest piisab ainult päikesest.\nParem sisekliima ja kvaliteet\nKuumaperioodil on ruumide üleliigne kuumenemine takistatud lõunaküljel suuri aknaid varjutavate pikkade räästastega. Lisaks kasutatakse aktiivseid jahutuse meetmeid ja ruume jahutatakse läbi ventilatsiooni õhu ja ruumide konstruktsioonide jahutamise. Valitud jahutuslahendused aitavad elanikel tunda ennast ka suvisel kuumaperioodil mõnusalt ning jahutatud magamistubades on alati värske ärgata. Heliisolatsiooni parendamiseks kasutatakse erilahendusega klaaspakette ja massiivseid betoonkonstruktsioone majade vahelistes seintes, väliseintes ja korruste vahelagedes. Lisaks paremale müratõkkele akumuleerivad massiivsed materjalid akende kaudu päikese vabasoojuse ning hoone konstruktsioonide akumuleeriv suur mass ühtlustab temperatuuride kõikumisi. Siseõhu hea kvaliteet tagatakse efektiivse soojusvahetiga ventilatsiooniseadmega. Õhuvahetus on tähtis, et siseõhu kvaliteet püsiks hea ning niiskus ja õhus olev saaste saaks asenduda puhta õhuga. Eluruumide veelgi parema sisekliima saavutamiseks kasutame kesktolmuimeja süsteemi. Puhas siseõhk on oluline kõigile aga eriti inimestele, kellel esineb allergiat või ülitundlikkust. Kesktolmuimejast välja puhutav õhk juhitakse hoonest välja, millega tagatakse siseruumide puhtam õhk ning kahjulike mikroosakeste vähenemine eluruumides.\nVäga energiatõhusad hooned on ka väga kvaliteetsed, sest tulemuste saavutamine on võimalik ainult läbi parimate lahendustega hoone projekteerimise, õigete materjalide kasutamise ja ehitamise. Tulenevalt kõrgetest nõudmistest konstruktsioonide o?hupidavusele ja minimaalsetele külmasildadele on välditud sellised lahendused, mis vähendavad konstruktsioonide eluiga või suurendavad ohtu selle elanike tervisele. Iga hoone valmimisel kontrollivad spetsialistid hoone õhu- ja soojuslekkeid ro?hutesti ja infrapunauuringutega.\nIga linnamaja juurde kuulub targa maja lahendus. Targa maja lahendusega juhitakse valve- ja tulekahju häiresignalisatsiooni, eluruumide temperatuuri ja õhuvahetust vastavalt tegelikule vajadustele. Koduautomaatika avab ja sulgeb katuseaknaid ja selle päikeseruloosid vastavalt sisetemperatuuridele ja vajadusele takistada päikesel ruume üle kütta või vastupidi avab aknad, et loomulikul viisil ruume tuulutada. Koduautomaatika võimaldab parimal viisil tagada turvalisuse, optimaalse ja säästliku energiatarbimise ning seeläbi veelgi väiksemad kulutused. Paigaldatud koduautomaatikat on omanikel võimalik edasi täiendada igal ajal ja lisada erinevaid mugavuslahendusi – mugav valgustuse juhtimine vastavalt kodustele toimingutele ja sündmustele, aknakatete automaatne liigutamine etteantud ärkamisaegadele ja välisvalguse tingimustele, videovalve jne. Video lahendusega fonolukusüsteem pakub majaomanikele paremat ülevaadet ja suuremat turvalisust. Kahepoolne pildi vahendusel külalistega suhtlus ja värava avamine on võimalik kodus diivanilt tõusmata või maailma teisest otsast kasutades oma nutiseadmeid.\nPlaneeringute kavandamisel on eesmärgiks on selle elanike suurem privaatsus ja mugavus ning välditud on ruumide ristkasutamist. Planeeringulahendused sisaldavad muuhulgas:\n• vanemate magamistoa erilahendus – suur magamistuba koos oma garderoobi ja vannitoaga, et oleks rohkem hetki endale ja teineteisega• 2 vannituba ja külaliste wc – mõeldud on kõigile pereliikmetele ning et pere hommikused ja õhtused toimetused kulgeksid tempokalt ja sõbralikult• 2-4 garderoobi, majapidamisruum ja panipaigad – kui mõtled kuidas mahutada vaevata kõik vajalik, hindad korrastatud keskkonda või tahad loobuda tülikatest ja lisa vaeva nõudvast ruumide ristkasutustest• katuseakendega aatrium – katuseaknad toovad päikese ja loomuliku valguse trepihalli, kööki ja söögituppa• tuulekoda – kavandatud tuulekodadel ja köetavast hoonekarbist väljapoole planeeritud soklikorruse trepikodadel on meie kliimas oluline roll suurema energiatõhususe saavutamisel• garaaž ja autovarjualune – pakuvad ilmastikukindlat varju ja turvalise koha hobide inventarile, töö- ja sõiduvahenditele• koeradušš – olgu tegemist poriloike armastava pere lemmikuga, aktiivsete laste või ekstreemsusi armastavate lapsevanematega siis nüüd on koht, et saaks ilma suurema lisavaevata puhtus majja• õueköögi varjualune ja suur terass – suvised eined saavad valmida iga ilmaga ning suurele terassile mahub söögiala, kus koos pere ja sõpradega einestada vabas õhus\nAvar ja loomuliku valgusega kodu keskpunkt\nKorrused on ühendatud kõiki tasandeid läbiva katuseakendega aatriumiga. Erinevate korruste vahel on võimalik silmside ning tihti varjatud ja pimedatest ühendusteedest on saanud hoopis esinduslik, suursuguste valgustitega ja muude põnevate detailidega perekonda liitev kodu osa.\nPrivaatne aed ja üllatusrohke haljastus\nKrundil on olemasolev suur kõrghaljastus. Läbimõeldud ja vaheldusrikas haljastus üllatab sind värvide ja vormirikkusega läbi aastaaegade. Terrassid on avarad ja sa ei pea tegema kompromisse, sest nii einestamiseks vabas õhus kui ka mugavalt aja veetmiseks on olemas oma ruum. Praktilises varjualusega õueköögis valmivad mõnusad suvised eined ilma, et peaksid eralduma seltskonnast või kartma häirida naabreid.\nEla oma elu mitte oma maja elu\nJagatud tehnosüsteemidega ei pea sa olema iga asja spetsialist ning jagatud lahendustega kaasnevad jagatud ja väiksemad hoolduskulud. Kompaktsed siseaiad koos automatiseeritud haljastuse kastmise lahendusega ja robotmuruniidukiga nõuavad vähem tööd ja jätavad sulle rohkem aega iseendale. Automatiseeritud aiahooldus on kasulik, sest sinu aed on alati ilus ja kulutused selle hooldamiseks on väikesed.\nRohkemateks vastusteks ja infoks külasta palun meie veebilehte www.paikesemaja.ee


1.1 “Äriruumi üürileping“ vastavalt lisale 1;\n1.2 “Äriruumi üürilepingu tingimused“ vastavalt lisale 2;\n1.3 “Äriruumi üürilepingu tüüpvormi kasutamise juhend“ vastavalt lisale 3.\n1. Käesolevad “Äriruumi üürilepingu tingimused“ määratlevad üürilepingu tingimused Tallinna linnale kuuluva äriruumi üürileandmisel.\n2.1 Alljärgnevaid mõisteid kasutatakse “Äriruumi üürilepingu tingimustes“ järgnevalt toodud tähendustes:\n2.1.1 “Leping“ - äriruumi Üürnikule kasutamiseks andmise tehing Üürileandja ja Üürniku vahel;\n2.1.2 “Üürileping“ - Tallinna Linnavalitsuse kinnitatud tüüpvormile “Äriruumi üürileping“ vastav dokument, mille allkirjastamisega Üürileandja ja Üürnik sõlmivad Lepingu;\n2.1.3 “Üürileandja“ - Tallinna linn, mis tegutseb Lepingus Üürilepingu p 5 nimetatud asutuse kaudu;\n2.1.4 “Üürnik“ - Üürilepingu p 6 nimetatud isik;\n2.1.5 “Äriruum“ - Üürilepingu p 7-9 määratletud ruum või ruumid;\n2.1.6 “Hoone“ - Üürilepingu p 7 nimetatud aadressil asuv hoone, milles paikneb Äriruum;\n2.1.7 “Lepingutingimused“ - käesolevad Tallinna Linnavalitsuse kinnitatud “Äriruumi üürilepingu tingimused“;\n2.1.8 “Pool“ - Üürileandja või Üürnik;\n2.1.9 “Üür“ - tasu Äriruumi kasutamise eest;\n1. Käesolev “Äriruumi üürilepingu tüüpvormi kasutamise juhend“ määrab kindlaks Tallinna Linnavalitsuse määrusega “Tallinna linna omandis oleva äriruumi üürilepingu tüüpvormi kinnitamine“ (edaspidi määrus) kinnitatud üürilepingu tüüpvormi kasutamise korra.\n2. Äriruumi üürilepingu (edaspidi leping) sõlmimise aluseks on vastavalt Tallinna Linnavolikogu määrusele “Linnavara kasutusse andmise kord“ tehtud linnavolikogu, linnavalitsuse või linnavara valitseja otsus.\n3. Lepingu sõlmib üürile antava äriruumi valitsejaks olev linnavara valitseja (edaspidi üürileandja). Lepingu sõlmimisel vormistatakse ja allkirjastatakse kahes identses eksemplaris “Äriruumi üürileping“ vastavalt määruse lisale 1 (edaspidi üürileping), millest mõlemale poolele jääb üks eksemplar. Üürilepingu allkirjastab linna poolt üürileandja juht või tema volitatud muu isik, kes on linnaga töö- või teenistussuhtes.\n4. Enne üürilepingu allkirjastamist antakse üürnikule võimalus tutvuda määruse lisaga 2 “Äriruumi üürilepingu tingimused“.\n7.1 “Sõlmimise kuupäev“ – märgitakse üürilepingu allkirjastamise päev, kuu ja aasta;\n7.2 “Lepingu number“ – märgitakse üürilepingu järjekorranumber vastavalt üürileandja registritele;\n7.3 “Lepingu sõlmimise aluseks olev haldusakt“ – märgitakse otsus, mille alusel leping sõlmitakse, näidates ära haldusakti nimetuse, andja, kuupäeva ja numbri;\n7.4 “Üürileandjat esindav asutus“ – märgitakse linnavara valitseja, kelle valitsemisel on üürile antav äriruum, näidates ära linnavara valitseja nimetuse ja aadressi;\n7.5 “Üürnik“ – märgitakse füüsilisest isikust üürniku puhul tema ees- ja perekonnanimi ning isikukood, juriidilisest isikust üürniku puhul nimi, registrikood ja aadress ning kontaktandmed;\n7.6 “Üürilepingu objekt (Äriruum)“ – märgitakse üürile antava äriruumi aadress ning äriruumi koosseisu kuuluvate ruumide numbrid lepingu lisaks oleval hoone plaanil; kui äriruum ei asu Tallinnas või üürile antakse kogu hoone, muudetakse vastavalt punkti sõnastust;\n7.7 “Äriruumi üldpind“ – märgitakse üürniku kasutusse antavate ruumide pinna kogusuurus;\n7.8 “Äriruumi kasutusotstarve“ – märgitakse äriruumi kasutusotstarve vastavalt lepingu sõlmimise aluseks olevale haldusaktile;\n7.9 “Üüri kogusumma“ – märgitakse igakuiselt tasumisele kuuluva üüri suurus vastavalt lepingu sõlmimise aluseks olevale haldusaktile;\n7.10 “Lepingu tähtaeg“ – märgitakse lepingu kestus ja lõppemise kuupäev, lähtudes lepingu sõlmimise aluseks olevas haldusaktis sätestatud tähtajast;\n7.11 “Äriruumi üleandmise aeg“ – märgitakse äriruumi üürnikule üleandmise kuupäev ja kellaaeg vastavalt üürileandja ja üürniku kokkuleppele;\n7.12 “Ettemaks“ – märgitakse ettemaksu suurus vastavalt lepingu sõlmimise aluseks olevale haldusaktile, kui see näeb ette ettemaksu kohaldamise; kui haldusakt ei näe ette ettemaksu kohaldamist, tehakse märge “Ei kohaldata“;\n7.13 “Kindlustuskohustus“ – märgitakse kindlustuskohustuse suurus vastavalt lepingu sõlmimise aluseks olevale haldusaktile, kui see näeb ette kindlustuskohustuse rakendamise; kui haldusakt ei näe ette kindlustuskohustuse rakendamist, tehakse märge “Ei kohaldata“;\n7.14 “Üüri suurenemine“ – näidatakse ära üüri perioodilise suurendamise printsiip vastavalt lepingu sõlmimise aluseks olevale haldusaktile, kui see näeb ette üüri suurenemise: märge “Perioodiliselt vastavalt tarbijahinnaindeksi tõusule“ tehakse, kui haldusakt näeb ette üüri suurenemise vastavalt tarbijahinnaindeksi tõusule, või märgitakse üüri suurenemise protsent ja suurenemise periood, kui haldusakt näeb ette üüri suurenemise kindlas proportsioonis kindlaksmääratud ajavahemike tagant; kui haldusakt ei näe ette üüri suurenemist, tehakse märge “Ei kohaldata“.\n9.1 märgitakse üürilepingus järgmised eritingimused: “Leping jõustub allkirjastamise hetkest tasuta kasutuse lepinguna tingimustel, mis on tasuta kasutuse lepingu kohta sätestatud seaduses, arvesse võttes alljärgnevat. Üürileandja annab Üürnikule Äriruumi tasuta kasutamiseks Äriruumile Üürilepingu lisas kindlaksmääratud parenduste ja muudatuste tegemise otstarbel tähtajaga ... [näidata tähtaeg]. Äriruumi tasuta kasutamise aja kestel on Üürnik kohustatud Üürileandjale tasuma Äriruumi kasutamisega seonduvad Kõrvalkulud vastavalt “Äriruumi üürilepingu tingimustele“. Parenduste ja muudatuste lõpetamisel vormistatakse akt, milles fikseeritakse tehtud tööd, ning Äriruumi üleandmis-vastuvõtmisakt. Aktide vormistamisest jõustub leping üürilepinguna “Äriruumi üürilepingu tingimustel“. Parenduste ja muudatuste teostamiseks Üürniku poolt tehtud kulutusi Üürileandja ei hüvita. Parenduste ja muudatuste teostamise lõpetamisega viivitamisel tasub Üürnik leppetrahvi 1/30 (ühe kolmekümnendiku) Üüri kogusumma ulatuses iga viivitatud päeva eest.“;\n10. Väljale “Poolte allkirjad“ märgitakse üürileandja esindaja ees- ja perekonnanimi ja ametikoht ning üürniku ees- ja perekonnanimi või juriidilisest isikust üürniku puhul vastavalt esindaja ees- ja perekonnanimi ning ametikoht. Kui juriidilisest isikust üürnikku ei esinda seadusjärgne esindaja, kontrollitakse esindaja volitusi ning lisatakse neid tõendavad dokumendid üürilepingule.


Suvine väljakutse: kui kiiresti täitub 100 miljonit sammu? - Digitark\n#andmemaht #tark sport #telia active\nSammude lugemine sai alguse täna hommikul ning kella 11-ks olid osalejad teinud juba 700 000 sammu. Osalejate hulk ulatus hommikul üle tuhande ning sammude kogunemise tempot saab jälgida portaalis active.telia.ee, kus selle tarbeks on loodud spetsiaalne sammulugemise kalkulaator.\n“100 miljoni sammu väljakutse on jätk juuni alguses käivitunud kampaaniale “Sammud internetiks”, mis võimaldab muuta oma igapäevased sammud täiendavaks mobiilse interneti mahuks. Lühikese ajaga on uue lahenduse kasutusele võtnud terve hulk aktiivseid inimesi, kellele oleme tänaseks jaganud 411 gigabaidi (GB) ulatuses tasuta mobiilse interneti mahtu,” märkis Kärner.\nSelleks, et osaleda 100 miljoni sammu soorituses ja oma igapäevased sammud täiendavaks internetimahuks muuta, peab olema Telia või Diili lepinguline klient. Samuti peab inimene kasutama Fitbiti, Garmini või Polari aktiivsusmonitori või spordikella. Kui need eeldused on täidetud, tuleb end sisse logida portaali Telia Active https://active.telia.ee/, siduda oma sammulugeja ja telefoni number ning sammude arvestamine ja internetimahu kogumine võibki alata.\n“Sammud internetiks” lahenduse loogika on lihtne: mobiilse interneti mahtu saab juurde teenida iga päeva jooksul tehtud sammude eest, kusjuures iga 1000 sammu tähendab 5 megabaidi (MB) ulatuses täiendavat internetimahtu. Maksimaalselt saab päevas juurde teenida 50 MB ulatuses internetimahtu, mille nimel on vaja teha 10 000 või enam sammu. Ühes kuus teenitav maksimaalne andmemahu kogus on 1,5 GB.\n100 miljoni sammu kogumise tempo ja “Sammud internetiks” lahendusega saab tutvuda ning selle kasutamist alustada SIIN.\naktiivsusmonitor Fitbit Ionic (must)\nspordikell Garmin Forerunner 35 (must)


Liikuv pilt: Bob Marley: Exodus 77 (2007)\nSügis on saabunud suure hulga filmidega. Sain teada, et kolma- päeviti toimub tasuta üritus "Kumu doku- mentaal". Sel kolmapäeval näidati eelmisel aastal valminud dokumentaali Bob Marley'st. Saal oli kenasti täis, istuti isegi kaldteedel. Tagareas, mu kõrval, olid kohad sisse võtnud ka vanemad inimesed. Filmil polnud subtiitreid ja vahepeal hakkas eakatest kahju, sest kartsin, et nad ei oska piisavalt hästi inglise keelt. Keegi oleks ju võinud vähe haritumale rastafarile kümpsi visata, et too tõlke alla leiutaks.\nFilmis on väga hea tasakaal kolme erineva punkti vahel. Eelkõige keskendub 1977. aastal välja tulnud "Exodus" albumile. Sujuvalt, arusaadavalt, ent köitvalt jutustatakse lugu selle aja inimesest (Marley), globaliseeruvast kultuurist (rastafari) ning tolleaegsetest maailmasündmustest. Linateos on jagatud kümneks looks, iga looga kaasneb üks lugu nimetatud "Exoduse" plaadilt. Režissöör Anthony Wall on asja näinud huvitava nurga alt ja selle eest tänud.\nPeale filmi koju jõudes avastasin ennast mingilt positiivsuse lainelt. Hea ja lihtne oli köögis võileiba meisterdada ja reggaemeloodiaid ümiseda. Bob Marley on suurkuju, legend. Ta on jõudnud kaugemale, kui tihtipeale osatakse arvata. Bob Marley kannab endas vabaduse ja inimeseks olemise sõnumit, mida suudab eitada vaid silmaklappidega inimene.\nMärksõnad: 2007, bob marley, dokumentaal, Exodus, jamaica, rastafari, reggae, sõnum maailmale, the wailers, vabadus\nPosted by Hardi Elutuba at 10.10.08


Kommentaarid: Segane infopäev: kohtlajärvelased ei saanud aimu, kas linn saab haisuvabaks\nAktivistid on linnavõimude suhtes kriitilised\nSegane infopäev: kohtlajärvelased ei saanud aimu, kas linn saab haisuvabaks\nAsso Ladva, 28. september 2018, 19:59\n???/ 30. september 2018, 09:30\nJa kustkohast see hais siis lõpuks tuleb? Kas see pole siiski mitte nende endi toodetud solk, mis sedasi haiseb? See et seadmed haisevad on ikka omaaegse planeerimise ning ehitamise viga. ju ei olnud tol ajal kõike korralikult läbi mõeldud ega arvesse võetud.\nProbleem on ilmselt suur ja lahendus oleks kauge ning kallis. Uue seadmed või vanade renoveerimine ning ümbrehitus. Too nimetatud petitsioon on seetõttu suuresti populistlik ja ei ole setõttu ka kiiresu täidetav. Täpselt sama edukalt võiks püstitada vastuloosungi, et ärge tehke enam solki ega s###a juurde. Mis oleks muidugi absurd.\nKohtla-järve / 29. september 2018, 19:02\nHaiseb korruptsiooni ja kriminaalidele ja sulide ja kesikute järgi. Kahtlen, et Kohtla-järve haisuvabaks saab,hiljuti mingi linna nõunik just tegeles kindlustus pettusega, ei imesta, kui ta ametis jätkab, sest ega nad omasugustest ei loobu.\nidavirulane/ 30. september 2018, 09:33\nKohtla-Järve linnaisad ei ole juba vähemasti tosin aastat saanud korda teha oma linna sissesõitu - Kalevi tänavat. See "lainetab" ja on auklik. Nagukaameli selg. Aga see on linna esimene visiitkaart ning mulje, kui keegi Tallinn-Narva maanteelt linna sisse pöörab.\nVäike lohutus/ 29. september 2018, 01:08\nVarsti ei ole teie ainukesed. EST_FOR otsib pesapaika.\nKaidi Kõrts/ 28. september 2018, 20:56\nKohtla-Järvel on praegu kakahais.


Mereteadlane Soomere kutsuti James Cooki Ülikooli auprofessoriks - Teadus - Heureka\nMereteadlane Soomere kutsuti James Cooki Ülikooli auprofessoriks\n28. september 2010, 17:52\n«Tallinna Tehnikaülikool ja Põhja-Austraalia juhtiv teadusülikool James Cooki Ülikool (JCU) on teinud mitme aasta vältel tihedat koostööd rannikutehnika ja lainetuse dünaamika valdkonnas,» rääkis Soomere Postimees.ee’le.\nTema sõnul on ühiselt korraldatud mitmed kiirlaevalainete-alased eksperimendid Tallinna lahel ning organiseeritud mitmed seminarid nii Tallinnas kui ka Austraalias.\nKavandamisel on ühine doktoriõppekava, mille raames TTÜ doktorandid saaksid ettevalmistuse rannikuprotsesside ning rannikute haldamise küsimustes tormidele avatud ookeanirannikute tingimustes ning Austraalia doktorandid täiendaksid end lainetuse dünaamikas TTÜ küberneetika Instituudi juures.\n«Mis puutub ühisõppekavva, siis kutsujad (eelkõige ANNiMS) mõtlevad tõsiselt igal aastal paar doktoranti meile harimiseks saata ja ka selle eest maksta,» tutvustas Soomere edasisi koostööplaane.\n«Austraalia poolt veab neid kontakte professor Kevin Parnell, kellega oleme neli aastat väga tihedat koostööd teinud. Ta oli näiteks Eestis viibides 2008. aastal Ira Didenkulova doktoritöö oponent ja 2009. aastal Inga Zaitseva-Pärnaste magistritöö oponent,» rääkis Tarmo Soomere.\n«Praegu on ta JCU School of Earth and Environmental Sciences (vastaks meil kahe-kolme teaduskonna ühisele struktuurile, moodustab ca 1/4 Townsville’i kampusest) asedirektor, seega umbes dekaani tasemel otsustusõigusega,» selgitas mereteadlane.\n«Tegelikult olingi juuli ja suure osa augustist Austraalias ning lähen üsna pea kaheks kuuks sinna tagasi,» tunnistas Soomere. «Minu kogemus on, et arvamus Eesti teadlaste ja õppejõudude kehvast tasemest on rohkem Eesti-sisene müra ja tingitud suurelt jaolt meie süsteemi teatavast paindumatusest ja tüüpilisest eestlaslikust kolleegide alavääristamisest ja selja tagant löömisest, osalt ka Läänemere regiooni «suurte vendade» lobitööst.»\n«Tõsi ta on, et näiteks ameeriklased oskavad oma tulemusi hiilgavalt esitada ka siis, kui neil midagi öelda pole, aga see oskus on kergesti õpitav,» oli Soomere irooniline.\n2005. aastal Postimehe aasta inimeseks valitud TTÜ professor Tarmo Soomere sai tuntuks jaanuaritormiga kaasnenud Pärnu üleujutuste täpse ennustajana. Soomere teavitas ainsana avalikkust oodatavast meretõusust ja sellega kaasneda võivatest tagajärgedest ning juhtis sellega ühtlasi ka tähelepanu Eesti riigi nõrkustele loodusõnnetuste vastu valmistumisel ning nende saabumise ennustamisel.\nLoe lisaks! Läänemerel võib tulla kõigi aegade suurim torm. 8.01.2005.


Plekklandid ehk võnkuvad landid - Kalaportaali e-pood\nPlekklandid ehk võnkuvad landid sobivad kõikidesse veekogudesse. Madalas püüdmiseks on parim valik aeglaselt uppuvad landid, mis on laiad ja õhukesed. Kes püüab kiires vooluvees, vajab kitsaid ja raskeid plekklante - selliseid peibutisi on kerge ka täpselt soovitud kohta visata. Suurtes ja sügavates veekogudes suuri röövkalu jahtides toimivad kõige paremini rasked ja paksemad landid. Siit e-poest leiad plekklandid tuntud brändidelt nagu Kuusamo, Eppinger ja Blue Fox. Peamiselt on nad mõeldud haugipüügiks, kuid väiksem plekklant võib sobida väga hästi ka jõeforelli püügiks.\n6,85 € Laos\n8,70 € Laos\n9,45 € 9,95 € -5% Laos\n9,60 € Otsas\n"Viirastus" haugi käsitöölandid\n29,50 € Otsas


Vesi Bag Mootorratta Ratsutamine Drifting Race Jalgrattasõit Mootorratas õlakott Moto Seljakott et \_ Uus | www.stylehair.ee\nVesi Bag Mootorratta Ratsutamine Drifting Race Jalgrattasõit Mootorratas Õlakott Moto Seljakott\nSobib: Krossi, Off-Road, ATV, Dirt Bike, DH Allamäge, MTB, MX, Enduro\nFunktsioon: Pestav, Hingav,Kulumist vastupidav,Anti skid\nA: 1. Erinevat marki, eri riikides, suurus on erinev.Ma soovitan, et te võite öelda mulle oma keha andmed nagu kaal, pikkus, talje -, rinna -, palmituuma -, laius, me soovitame teil õige suurus.\n2. Kui te tellida, kui teie keha andmeid on kirjutatud, et ostja märkused, me soovitame teil õige suurus.\nQ: Kuidas ma saan jälgida minu pakend?\nA: 1.Kui valite kohaletoimetamise viis läbi Hiina Post air Mail, ePacket, e-EMS ja nii edasi,\nSaate jälgida oma paki kasutades oma jälgimise numbri järgmisel veebilehel: https://www.17track.net/en\n2. Kui otsustad www.stylehair.ee standard Shipping, saate jälgida oma paki kohta, järgige linki: https://global.cainiao.com/\nA: Kui teie ostu kaitsmise aeg hakkab otsa saama, palun võtke meiega ühendust, et seda laiendada.\nQ: Kas olete nõus tilk laevandus?\nA: Jah, saadame kauba teie kliendid otse ja ei jäta mingit infot meile.\nA: Jah, me saame pakkuda hulgi hind, kui teil on vaja rohkem, võtke meiega otse ühendust võtta,\nme vastame teile 24 tunni jooksul (välja arvatud juhul, puhkus).\nMärksõnad: krossi ktm seljakotid, krossi seljakott niisutaja, krossi kott naine, moto kilpkonnad seljakott, seljakott risti kott, mini krossi seljakott, ogio krossi seljakott, balenciaga krossi seljakott, fox krossi seljakott, enduro motokrossi back pack.


Metssigade küttimismaht sai paika - Uudised - Järva Teataja\nMetssigade küttimismaht sai paika\nKeskkonnaamet otsustas, et langetamaks tuleva aasta jaanuariks metssigade asustustihedus tasemele üks isend 1000 hektari kohta, tuleb sel hooajal küttida 5570 isendit.\nKeskkonnaamet määras kohustuslikud küttimismahud Hiiu, Ida-Viru, Järva, Lääne-Viru, Saare, Põlva, Tartu, Valga, Viljandi ja Võru maakondades. Nendes maakondades ei jõudnud jahindusnõukogud mahu osas kokkuleppele või määrasid keskkonnaagentuuri etteantud mahust väiksema limiidi.\nSuurimad küttimiskohustused on Hiiu, Saare ja Ida-Viru maakondades, kus tuleb küttida vastavalt 1400, 900 ja 350 metssiga.\nSeal, kus seakatku mõjul on metssigade arvukus vähenenud juba alla ühe isendi 1000 hektari jahimaa kohta, tuleb jätkata küttimist vähemalt juurdekasvu ulatuses ning hoida arvukus järgnevatel aastatel tasemel kuni üks isend 1000 hektari jahimaa kohta.\nMärtsiga alanud uuel jahihooajal on seni kütitud umbes 15 protsenti metssigade küttimismahust ehk 810 isendit. Poegimisperioodi tõttu kütitakse metssigu kevad- ja suveperioodil vähem.\nMöödunud jahiaastal kütiti Eestis kokku 7584 metssiga. Küttimiskohustuse täitmisel läksid arvesse ka kõik jahimaalt leitud surnud või hukatud katkukahtlusega loomad. Seega vähenes metssea asurkond vähenes möödunud jahiaasta jooksul 7869 isendi võrra ning sellega võis tädietuks lugeda üleriigilise küttimiskohustuse ehk 7557 isendit.


PUUKLOTSID EESTI TÄHED PILDIGA + NUMBRID 24TK 0014 (102274352) - Osta.ee\nEseme ID: 102274352\nEseme ID: 102274352 Seisukord: uus Tarneaeg: 2 päeva\nOstaKohe 9.36 €\nrodomari100% / 1252 / vaata kasutaja e-poodi\n24 kasepuust klotsi sisse põletatud Eesti tähestiku tähtede ja numbritega. Soovi korral võimalik värvida pilte, tähti ja numbreid värvipliiatsite või vildikatega.Klotsidel on ühelpool täht koos pildiga ja teiselpool number või teatud arv pisipilte. Sobivad tähtede õppimiseks,sõnade moodustamiseks,numbrite õppimiseks või lihtsamate arvutustehete koostamiseks ja lahendamiseks(klotsidel on ka märgid +,-,< ja =).Klotsi mõõdud 4,5x4,5cm. Paksus 2cm. Sobilik alates 3 eluaastast.\nvisualiza küsis 02.08.2018 00:58\nkas tellimise peale ka lapsevanemale klotsid teete a la joonistuse järgi?\nrodomari vastas 02.08.2018 05:56\nJah,saab teha küll eritellimusi. Hind sõltub töömahust.


Soomes lisandus (23.04.2021) 267 koroonaga nakatumist ja üks koroonasurm | NordenBladet.ee\nNordenBladet — Soomes registreeriti täna reedel, 23. aprillil viimase ööpäevaga 267 uut koroonaviirusega nakatumist. Kokku on Soomes tuvastatud 85 344 koroonaga nakatumist.\nKõige enam lisandus nakatumisi terviseameti andmetel Helsingis (50), Espoos (37), Vantaal (29) ja Turus (23).\nSoomes lisandus üks koroonasurm, kokku on Soomes registreeritud 903 koroonasurma.\nSoomes on haiglaravil 132 koroonapatsienti, kellest 31 on raskes seisus intensiivis.


Selle 2005 loodud bändi liider on Lord Astaroth, kes laulnud ka mitmes teises bändis. Nagu õigele black metalile omane on põhiteemaks satanism. Selle aasta alguses ilmumas neljas täispikk album "Satanization". Kes tahab seda videot näha tsenseerimata kujul peab ostma boonus video cd.\nSomnium Nox (au)\nSattusin kuulama väga ägedat plaati. Tegemist on üsna uue austraalia ambient post-black metali bändiga. Tegutsetud on alates 2016, samal aastal ilmus üks singel ja siis eelmisel aastal täispikk album "Terra Inanis", mida alguses kiitsingi.\nPuhas funeral doom on nii uimane, et selleks ajaks kui teise taktini jõutakse, olen üldiselt juba igasuguse kannatuse kaotanud (inimeste surnuks tüütamisest on stiil arvatavasti oma nimegi saanud). Antud juhul lisab aga black metali mõju natuke särtsakust, nii et lõpptulemus koos kumeda käriseva vokaaliga on täitsa kuulatav, ehkki arvatavasti siiski mitte igale maitsele. Nortt ise nimetab oma muusikat Pure Depressive Black Funeral Doom Metal. Lugu eelmise aasta albumilt "Endeligt".\nSildid: DBM, Doom, Experimental\n▼ jaan 18 (3)


Rohkem liikumist ja vähem soola teeb südame õnnelikuks | Terviseinfo\nBlogi / Rohkem liikumist ja vähem soola teeb südame õnnelikuks\nSel aastal toimub südamenädal „Sinu sammud loevad" 15.–21. aprillil, mis tähistab selle olulise iga-aastase traditsiooni 21. toimumiskorda. Miks me räägime sel puhul just liikumisest? Sest regulaarne liikumine on parim viis ennetada südamehaigustesse haigestumist.\nKehaline aktiivsus normaliseerib vererõhku, vähendab „halva" ja suurendab „hea" kolesterooli taset, langetab tromboosiriski, kehakaalu ning parandab meeleolu. Liikumisega parandame ainevahetust, mis hoiab ära suhkruhaiguse tekke. See on võimalus teha oma kehale ja vaimule hindamatu teene, mida keegi teine meie eest teha ei saa.\nUuemad uuringud näitavad, et südamehaiguste ennetamiseks on kõige olulisem liikumisharrastuse regulaarsus, mitte niivõrd intensiivsus. Eesti Kardioloogide Selts soovitab südame kaitsmiseks 3 kilomeetrit kõndi või 30 minutit ükskõik millist mõõdukat liikumist päevas. Suurema koormusega tervisetreeninguks sobivad kõige paremini kepikõnd, sörkjooks, ujumine, jalgrattasõit, tantsimine, sõudmine, uisutamine ja rulluisutamine. Südame ja veresoonte kaitsmiseks on vaja vähemalt kaht tunnipikkust treeningut nädalas.\nLiikumine on oluline ka vanematele ja kroonilisi haiguseid põdevatele inimestele, see ei lase haigusel edasi areneda ja teeb mitmete haiguste all kannatajad isegi tervemaks. Uuringud on näidanud, et liikumist harrastavad eakad on tervemad ja tulevad oma eluga paremini toime. Sobiva intensiivsusega kehaline koormus leevendab krooniliste haiguste vaevuseid ning võib vähendada ravimite (eriti uinutite ja antidepressantide) tarvitamise vajadust. Südamehaigusi, hüpertooniatõbe, suhkurtõbe, osteoporoosi ja liigesehaiguseid põdevad patsiendid peavad liikumisstiilide ning liikumise intensiivsuse osas kindlasti nõu pidama oma arstiga.\nÜks kõrgvererõhu ja südamehaiguste põhjusi on ülearune keedusoola tarvitamine. Umbes kolmandik inimestest on n-ö soolatundlikud – süües rohkem soola, tõuseb neil vererõhk oluliselt. Soolatarbimise piiramine langetab oluliselt vererõhku. Päevanormiks on 3–5 grammi keedusoola. Selle koguse saame toidust tegelikult juba märkamatult kätte. Palju soola on näiteks vorstides, leivas ja tomatimahlas (6–8 grammi liitris). Umbes 80% tarbitavast soolast on varjatud valmistoitudes. Keskmine Eesti inimene tarbib soola vajalikust mitu korda rohkem.\nVererõhku tõstab keedusoolas sisalduv naatrium, kaalium ja magneesium aga langetavad seda. Seepärast tasub eelistada kaaliumi- ja magneesiumisisaldusega mineraalsoola. Kaalium on vererõhu normis hoidmiseks olulise tähtsusega. Puu- ja köögiviljad on üsna kaaliumirikkad, sisaldavad palju vitamiine ja mineraalaineid ning on teraviljatoodete järel parimad kiudainete allikad.\nKa vähene kaltsiumsisaldus organismis võib tõsta vererõhku. Kaltsiumi peamised allikad on piimatooted, lisaks leidub kaltsiumi päris palju ka hiina kapsas, lehtkapsas ja spargelkapsas. Magneesiumirikkad on rohelised lehtköögiviljad ja maitsetaimed (nt lehtsalat, petersell) ning kuivatatud puuviljad (ploomid, aprikoosid). Süües vähemalt 5 portsjonit ehk peotäit võimalikult erivärvilisi puu- ja köögivilju (sellest 3 köögi- ja 2 puuvilju), on tõenäoline, et organism saab kätte vajaliku koguse mineraalaineid ning vitamiine.


Raamatuklubi: Petra Prochazkova "Alumiiniumkuninganna"\nPetra Prochazkova "Alumiiniumkuninganna"\nSoovitan huvitavate elamuste otsijatele, hoiatan nõrganärvilisi.\nMina ei tea, miks ma seda Sinisuka valgete raamatute sarja aeg-ajalt loen, vist tuleb vahel masohhismituju peale. Selles sarjas on mingi 10 raamatut ja üks on hirmsam kui teine. Tegemist on dokumentaaljutustustega erinevate maade naiste koledast elukäigust: India alamast kastist naisest, kes sai röövlipealikuks ja hakkas oma alanduste eest kätte maksma, Hiina lastekodutüdrukust, kes lapsendati USAsse ülirangesse pastoriperekonda, Vietnami partisanisõjast, valgest naisest, kes abiellus aafriklasega ja püüdis kohaneda totaalselt teises kultuuris jne.\nKõlab nagu seebiooper aga tegelikult ei ole, kõik on tegelikult toimunud lood ja just see teebki need nii õõvastavaks. Lugeda sünnib seda sarja kahel põhjusel: imetlemaks Naise tugevust minnes läbi igasugusest põrgust, ükskõik kas siis armastuse, vihkamise või lihtsalt ellujäämisinstinkti jõul. Teine põhjus on pilguheit euroopa elust nii erinevatesse kultuuridesse ja mõnes raamatus ka ajaloosündmustesse. Raamatutes puuduvad pikad kirjeldused ja karakterite avamised ning sündmused mõjuvad nii eriti lõikavalt.\n“Alumiiniumkuninganna” on 2006. aasta raamat ja räägib tšehhi ajakirjaniku intervjuude läbi kuue naise elust Tšetšeenias, Groznõis. On tšetšeeni naisi, kes kaotanud peaaegu kõik meessoost sugulased, elavad oma varemetes kodudes, külmas ja näljas, haigete laste ja sõjas kaotajaks jäänud, töötute, häbistatud meestega. Ja vene naisi, kelle elu pole ka parem, sest vene väed linnas ei halasta neilegi.\nHoolimata raamatut jällegi läbivast pidevast virelemisest ja õudusest on huvitav lugeda Tšetšeenia kohta üldiselt, moslemi kultuurist ja tšetšeeni rahva ajaloost, mis mingil määral on sarnane eesti omaga: ka neid küüditati tuhandete viisi 40nendatel (Kasahstani), kojupöördumine, visa võitlus oma keele ja kultuuri eest, vene kogukond nende riigis ja “integreerumine”. Paraku tšetšeenide iseseisvusega läks võrreldes eestiga ikka kõvasti nihu ja olukorra paranemist ei paista siiamaani…\nVäljakannatamatus olukorras elama sunnitud inimeste psüühika muutumist on ka huvitav jälgida. Ajakirjanik ise kirjeldab, kuidas tema arusaamad aust ja seadustest muutusid, kui ta surnukskülmumist kartes varastas ahju korstnaks oma naabrite vihmaveetoru.\nNii et kes šokiteraapiat ei pelga (see on “Angela tuhast” veel kraadi võrra kangem) - päris huvitav on! Julgen veel soovitada Corinne … kellegi .. raamatut “Valge masai”, seal üritab valge heaoluühiskonnast armastatu juurde tulnud naine kohaneda masai kultuuri, sõnnikust onnikeste, malaaria ja muu sellisega.\nPostitas ritsik postitati pühapäev, jaanuar 20, 2008\nSildid; Petra Prochazkova\nKadri Kõusaar ja Rosamunde Pilcher\nAndres Anvelt- Punane Elavhõbe


Kestvusratsutaja Brenda Prants oli Slovakkias võidukas - Muud alad - Ratsutamine\nKestvusratsutaja Brenda Prants oli Slovakkias võidukas\n18. aprill 2017, 13:32\nBrenda Prants ja Assman Samorinis.\nEile naasid meie kestvusratsutajad Slovakkiast, kus Samorinis peeti rahvusvaheline kestvusratsutamise võistlus, mille 120 km distantsi võitis Brenda Prants hobusel Assman.\nCEI** 120 km distantsi lõpetasid Assman ja Prants koguajaga 06:31:42 ja nende keskmiseks kiiruseks kujunes 18,381 km/h. Sama pikal distantsil juunioride arvestuses saavutas kõrge teise koha Kaisa Keerd hobusega Nella. Neil kulus aega kokku 07:08:11 ja keskmiseks kiiruseks 16,815 km/h.\nVõistlusel osales ka Keiu Oras hobusel CVR Athino ox, kuid kahjuks pidid nad peale 100 km läbimist katkestama hobuse valuliku seljalihase tõttu.\nMeeskonna liikme Katrin Liivi sõnul olid Slovakkias võistlustingimused suurepärased. “Rajad on Samorinis väga head ja hobust säästvad, aga hobuste transport sinna on muidugi pikk ja vaevarikas. Siiski olid meie sportlased ja hobused väga tublid,” ütles Liiv.


Võimsalt võidelnud Saaremaa andis Prantsusmaa tippklubile vägeva lahingu, kuid kaotas kohtumise - Võrkpall - Postimees Sport: Värsked spordiuudised Eestist ja välismaalt\nVõimsalt võidelnud Saaremaa andis Prantsusmaa tippklubile vägeva lahingu, kuid kaotas kohtumise\nSaaremaa Võrkpalliklubi pidas klubi ajaloo kolmandat mängu eurosarjas, kui Kuressaares anti vägev lahing CEV Challenge Cupi põhiturniiri raames Prantsusmaa tippklubi Poitiers´ile, mis lõpuks napilt 2:3 kaotati.\nSaaremaa meeskond Prantsusmaa tippklubi vastu aukartust ei tundnud ning kohe suudeti mängida korralikku võrkpalli. Siiski oli esimeses geimis Poitiers'i meeskond parem ning geim võideti 25:19.\nTeises geimis sai Saaremaa oma mängu aga veelgi paremini käima ning ootamatult oldi korraks kohtumist 19:17 ka juhtimas. Siiski suutsid 23:23 seisu pealt Prantsusmaa meeskonna mängijad kindlamad olla ning otsustavate rünnakutega suutis Poitiers teise geimi võita 25:23.\nKolmandas geimis läks Poitiers kohe alguses oma teed, kuid saarlased suutsid ka siis tagasi mängu tulla 2:7 kaotusseisust. Geimi otsustavas faasis suutsid saarlased oma mängu peale suruda ning Siim Põlluääre suurepäraste rünnakute juhtimisel võeti 25:23 geimivõit.\nNeljandas geimis nägi hoopis teistsugust Saaremaad -iga palli nimel võideldi lõpuni, rünnakul mindi täiega panema. Sellise mängu eest saadi tasuks igati korralik 25:23 geimivõit, mille abil viidi kohtumine otsustavasse geimi.\nViiendas geimis olid siiski prantslased tunduvalt kindlamad ning ei lasknud kahel ebaõnnestunud geimil ennast häirida. Viies geim kuulus Poitiers'ile seisuga 10:15 ning sellega ühtlasi võitis Poitiers mängu 3:2\nKvalifikatsioonis alistas Eesti valitsev meister Taani klubi Gentofte, Poitiers pääses otse põhiturniirile. Prantsusmaa liigas hoiab Poitiers hetkel viiendat positsiooni, Saaremaa on Credit24 Meistriliigas kolmandal kohal.\nSaaremaa meeskonna peatreener Urmas Tali on positiivselt meelestatud, panustades tahtmisele, kodupublikule ja vaimsele valmisolekule.\n«Mina treenerina olen rahulik, usun, et meil on kodupubliku toel võimalusi küll. Väga oluliseks saab mentaalne valmisolek, eneseusk ja valmisolek võidelda. Miinimumeesmärgi ehk neli eurosarjamängu oleme juba kätte saanud ja nüüd tuleb osata ka rõõmu tunda, kus me hetkel oleme,» rääkis peatreener.\n«Nii viimasel ajal peetud liigamängud kui karikamängud on olnud võimaluseks ka prantslaste vastu valmistuda. Neis kohtumistes oleme saanud harjutada sellist mängu nagu homme vaja. Selge see, et seisame suure väljakutse ees, aga usun, et mängijad on vaimselt selleks valmis, iseasi, kuidas suudetakse see väljakul realiseerida. Mina teen treenerina kõik, et see nii oleks. Saab näha, kas Poitiers tuleb meie vastu ka veidi üleolevalt, sel juhul peame oleme valmis seda ära kasutama,» lisas juhendaja ja kinnitas, et vigastusega hädas olnud poolakast sidemängija Lukasz Makowski saab meeskonda aidata.\nSamuti traumadega kimpus olevate tempomeeste Mihkel Tanila ja Siim Ennemuisti osalemine selgub vahetult enne mängu.\nNädal piiri taga: punktikahurite hea hoog jätkub Loe artiklit\nVõrkpalli meistriliiga veerandfinaalid algavad TalTechi ja Tartu Bigbanki kohtumisega Loe artiklit\nKõik saali: algas piletimüük Eesti võrkpallikoondiste 2019. aasta Euroopa liiga kodumängudele Loe artiklit\nTulega mänginud Tartu tuli põhiturniiri võitjaks Loe artiklit\nÜleplatsimeheks kerkinud Teppan aitas meeskonna tähtsa võiduni Loe artiklit\n18 fotot 1:17:31\nTartu põrmustas TalTechi, võitis põhiturniiri ja võõrustab medalimänge\nCretu ja Rikberg šokeerisid Poola võrkpalli valitsejat ja unistus play-off'ist elab Loe artiklit\nJärelvaadatav: Rakvere põrmustas Selveri ja kindlustas kohtumise Riiaga Loe artiklit Vaata videot\nVõrkpalli meistriliiga jaanuari parimaks mängijaks valiti Pärnu nurgaründaja Loe artiklit\nJärelvaadatav: Selver ja Pärnu pakkusid põnevuslahingu, omavahel mängitakse ka play-off'is Loe artiklit Vaata videot\nTartu läheb püüdma põhiturniiri võitu ja TalTech võimalikult kõrget kohta Loe artiklit\nKiuslik küsimus Keskerakonnale: miks te ei tühista koostöölepet Ühtse Venemaaga? Loe artiklit\nPolitsei pidas Tallinnas kinni kiirust ületanud Kõlvarti (9) Loe artiklit\nSaaremaa kuuel osaühingul lasub PRIA tüssamise kahtlus\nPolitsei otsib mäluprobleemidega meest\nEsimene naine pääses Šveitsis hävituslenduri ametisse (1)\nKas partei on juba käega löönud? Vabaerakonna fraktsiooni liikmed saatsid hüvastijätukirja Loe artiklit\nSoome odaviskelootus näitas jõudu\nÜks vaktsineerimisjuhtum lõppes mullu surmaga (38)\nMartin Herem: Millingu jutt sisaldab pooltõdesid ja kuulujutte (17) Loe artiklit\nBushi eetikaülem: Trump ei ole vaimselt terve (26) Loe artiklit\nTäna «Radaris»: Jumala ja MMSi usku arst: «Arstidele on pikka aega õpetatud valet!» (9) Loe artiklit Vaata videot


Suur viga Eesti meeste toiduvalikutes, mis on riskitegur südame-veresoonkonna haiguste, diabeedi ja vähi tekkimisel - Naistekas\nSuur viga Eesti meeste toiduvalikutes, mis on riskitegur südame-veresoonkonna haiguste, diabeedi ja vähi tekkimisel\nTervise arengu instituudi (TAI) tehtud rahvastikupõhine soolatarbimise uuring näitas, et Eesti mehed tarbivad keskmiselt soovituslikust kaks korda rohkem soola. Naiste keskmine soolatarbimine ületab soovituslikku kogust enam kui kolmandiku võrra.\nToidupäevikute alusel said uuringus osalejad enim soola lihatoodetest nagu näiteks viinerid, vorstid, lihapallid, marineeritud liha, süldid ja pasteedid. Teine suurima mõjuga toidukategooria oli leiva- ja saiatooted.\nEesti esimese rahvastikupõhise soolatarbimise uuringu viis TAI läbi 2021. aasta maist kuni 2022. aasta aprillini. Uuringusse kaasati juhuvalimi teel 600 Eesti inimest vanuses 25–64 eluaastat. Osalejatelt koguti vere- ja uriiniproovid, mõõdeti pikkus, kehakaal ja vererõhunäitajad. Uuringus osalejad täitsid ka toidupäeviku ja küsimustiku, mis kaardistab tervisekäitumist ja hoiakuid soolatarbimise suhtes.\nUuringu eesmärk oli saada põhjalik ülevaade elanikkonna soola tarbimisest, samuti esitada tõenduspõhised ettepanekud soola tarbimise vähendamiseks. Uuringu läbiviimine lähtus muu hulgas sotsiaalministeeriumi vajadusest planeerida meetmeid rahvastiku soolatarbimise vähendamiseks. Lisaks soolale kaardistas uuring ka kaaliumi, joodi, fluori ja seleeni tarbimist.


Kommentaarid: HIRM KOROONAVIIRUSE EES ON SUUR: Tallinna kesklinna apteegid on kaitsemaskidest tühjaks ostetud\nOhtuleht.ee, 31. jaanuar 2020, 14:58\nVõite/ 1. veebruar 2020, 18:19\nvildikaga omale selle maski näo peale joonistada, kasu on umbes samapalju.\nAndo/ 1. veebruar 2020, 18:09\nAga miks mitte karta,kui hiljem kahetseda.\nevi/ 1. veebruar 2020, 17:19\njumal küll, jooksin terve linna läbi. pole kusagilt enam maski saada. kus on valitsuse silmad. nüüd me sureme kõik ära ja saame viiruse. hullem kui veneaeg. siis oli vähemalt vatti saada. valitsusel on hea meel, ei pea meile penssi maksma enam\nKas/ 1. veebruar 2020, 16:33\nmeie toitlustusettevõtted, marketid jne teenindusettevõtted on oma töötajate jaoks maskid juba varunud. Tahaks näha vähemasti toiduainete kaupluste töötajaid maskides.\nHirm peabki olema/ 1. veebruar 2020, 01:16\nKui sadamates ja lennujaamades korralikku kontrolli ei teostata siis oleme varsti SUURES JAMAS!!! Praegu jääb küll mulje et eesti tervishoiul ja eesti riigil täiesti ükskõik kui mõni selle viirusega riiki sisse jalutab!!!!!!!!!!!!!!!! Seisame edasi käed puusas ja ootame mis saab. Respekt Itaalia riigipeade ees kes võtsid kohe probleemi ette ,et ennetada võimalikku kaost.\nLauri/ 31. jaanuar 2020, 22:58\nInimkonna tarbimis kuldajastu hakkab otsa saama - paratamatu. Tulevik on kas äärmiselt sünge või ülimalt helge.\nLauri/ 31. jaanuar 2020, 22:19\nNägin unes et kõndisin Tallinnas 2 realise sõidutee ääres ja inimestest olid jäänud suht uued autod teede äärde parklatesse - nedi autosid ei vajanud enam keegi.Teedel sõitis vaid mõni üksik auto ja tänaval jalutas mõni üksik inimene, kõike mahajäetud-materjaalset oli ümberingi üle\nKas/ 31. jaanuar 2020, 21:21\nkeegi selle peale ei ole tulnud,et eestlased ostavad neid maske mitte siin kandmiseks,vaid oma tuttavatele välismaale saatmiseks?Kuuldavasti on kõnealused maskid muutunud väga nõutud ja otsitud kaubaks,sest need on kõikjalt otsas.\nparaku/ 31. jaanuar 2020, 20:54\nSee mask ei kaitse, kogu nägu peab kaitstud olema+ silmadele prillid.\njah/ 31. jaanuar 2020, 20:30\nNüüd paneb iga nohune, köhane ja viril inimene endale maski ette, et teisi ei nakataks.\nEitea/ 31. jaanuar 2020, 20:16\nkas gaasimaske-tohib linnas-kanda?kartmata,,et soolaputkasse topitakse.\nTaibu/ 31. jaanuar 2020, 20:11\nLollikesed ostavad maske.Viin ja küüslauk on see,mis aitab.\nAndrus/ 31. jaanuar 2020, 18:43\nKandke fooliummütsi, see kaitseb teid nahkhiirte eest\nxXx/ 31. jaanuar 2020, 18:33\nOstke ikka korralikud gaasimaskid!\nKoroonameister/ 31. jaanuar 2020, 18:32\nInimesed on rumalad, alluvad meedia manipulatsioonidele. Mis probleem selle virusega on? Pole eriti virulentne, surmajuhtumeid vaid 200. Grippi sureb igal aastal sadu kordi rohkem inimesi, aga kas keegi ennast gripi vastu vaktsineerib? Nüüd ostavad tohmanid näomaske. Aga on ju selge, et l.oll saab ka kirikus peksa ja rumalatelt tulebki raha ära võtta.\nToodetagu Eestis/ 31. jaanuar 2020, 17:44\nKas Eestis ei osata maske teha? Miks neid apteegis siis ei ole?\n31. jaanuar 2020, 17:47\nNeed kes apteegist või poest ostavad ei oska ise teha\nIrw/ 31. jaanuar 2020, 17:50\nInimesed ei luba enda lähikonnas tootmis ettevõtteid siis kukub kinnisvara hind.\nõhinapõhinehüsteerik/ 31. jaanuar 2020, 18:03\nkas corona õlu ka nakkusohtlik on ?\ntsiviilkaitse otstarbeks./ 31. jaanuar 2020, 18:22\nKusagil poole sajandi eest nõuti seda oskust kogunisti kooliski. Sõjaline õpe. Pidi endale õmblema riidest näomaski. Mis kaitseks radioaktiivse tolmu sisse hińgamise eest.Terve nägu pidi kaetud olema, Kukla tagant käis lai kummipael, mis maski tihkelt näo es hoidis. Silmade kohal tuli lõigata aga augud, mis kaeti paksu läbipaistva tsellofanpaberiga.Ilmselt sobiks selline mask ka koroonaviiruse tõrjeks. Aga arvan, et pragune nutipõlvkond selle õmblemisega ise vist hakkama ei saaks. Liialt äpuksed.\nMask ei aita kui ise laisk oled./ 31. jaanuar 2020, 17:36\nPeske oma käsi parem.\nja / 31. jaanuar 2020, 18:04\nhoidke vär vi lis test eemale\nHea äriidee/ 31. jaanuar 2020, 17:32\nKõik maske õmblema\nKüsin?/ 31. jaanuar 2020, 17:25\nKui isegi tolmumaske pole ,mis siis veel muud? Riigil puuduvad ilmselt tagavarad?\nmine/ 31. jaanuar 2020, 18:08\nAHAA PARAS PARAS/ 31. jaanuar 2020, 17:24\nINIMKOND ON KÖNGEMISE ÄRA TEENINUD KUNA ON LIIDERLIKUDSIAD\nmuide/ 31. jaanuar 2020, 17:09\nKui zombid hakkavad kallale kippuma, siis kuhu sõita või purjetada?\n31. jaanuar 2020, 17:08\nTankige autod ja oodake signaali..\n31. jaanuar 2020, 17:02\nSI/ 31. jaanuar 2020, 17:24\nhiinlased/ 31. jaanuar 2020, 20:13\non pannud pähe plastikust veenõud ,põhi alt lõigatud.\nma ju soovitasin/ 31. jaanuar 2020, 17:02\nosta ka veekanistreid, kuivtoidupakke ja teisaldatavaid käimlaid (koos hulga kilekottidega).\nants/ 31. jaanuar 2020, 16:56\n"Väldi lähikontakte inimestega, kellel on respiratoorne infektsioon" - kuidas siis inimesi täis bussis sõita. Küsige bussi sisenedes kõva häälega: kellel on infektsioon\nHirmu kütmise kampaania on metsik/ 31. jaanuar 2020, 16:48\naga ma ikka üldse ei karda. Tüütud need agressiivsed ärikad.\nidavirulane/ 31. jaanuar 2020, 16:42\nmitte ainult Tallinnas. käisin täna linnas apteegis. Ka meie apteekides on maskidest tühjus. Samuti on jäänud müüki ka väga vähe kummikindaid, on veel ainult neid kõige kallimaid. Arvatavasti on sarnane olukord mujalgi. Ja kui nüüd veel pensionid ja palgad kah välja makstakse, siis on vist päris tühjus.\npasaäbertuleb tagurpidipähe panna / 31. jaanuar 2020, 17:30\nnii et sa kedagi ei näe siis oled kaitstud\nMartin/ 31. jaanuar 2020, 16:39\nKui ketiapteekides on otsas, siis külastage proviisorite apteeke\nTiit/ 31. jaanuar 2020, 16:34\nEile ju Ringvaates ju apteejer rääkis, et ostjad ei ole mitte eestlased, vaid aasiaadid. Küllap neid ostetakse äri tegemiseks. Maskide hinnad on aasias jube korged.\n!!!/ 31. jaanuar 2020, 16:50\nSpekulandid, vabandust ülipaha nõukogudeliku väljendi pärast, keel väärtas. Hoopiski edukad ja ettenägeliku ärimehed tegutsevad. Helgeimad pead!\nJust/ 31. jaanuar 2020, 16:31\nEga Eesti riik ei tee inimeste kaitsmiseks midagi. Kui ise valvas pole, siis järgmine peatuspaik on kabelis.\nKohe tuleb eraldada riigieelarve riigikaitse vahenditest raha igale eesti kodanikule gaasimaski ja respiraatori ostmiseks.\nWelcome to Esonia!/ 31. jaanuar 2020, 16:46\nEriti veel kõikvõimalikud kassidest, koertest, rotipoegest, tõukuest, putukatest ning nahkhiirtest toituvad gurmanid.\nkaitseb ikka, ainult omamoodi,/ 31. jaanuar 2020, 16:53\npeagi sulgeb üle 300 apteegi ja katsu sa siis oma immuunsüsteemi turgutada ja ravimeid osta.\nto Welcome to Esonia!/ 31. jaanuar 2020, 16:55\nsa vist said nahkhiire käest pureda\npea löuad/ 31. jaanuar 2020, 17:31\npolegi vaja idas rahvast on\nluule/ 31. jaanuar 2020, 16:14\nTerve maailm on häda ja viletsust täis.Austr. pölengud, Tyrgi maavärin, paduvihmad, katkud, taudid, lennukid kukuvad, mida veel, öudne.Terroristid ja pommid, eeh.\nÄrbert/ 31. jaanuar 2020, 16:01\nno ma ütlesin juba kolm päeva tagasi apteegitädidele, et need maskid lähevad õige ruttu moodi\nIrw/ 31. jaanuar 2020, 16:00\nTallinnas on suurem tõenäosus auto alla jäädes surma saada kui viirusega pihta saada.\nlohe/ 31. jaanuar 2020, 15:54\nTeadmiseks: - mask kaitseb tõhusamalt, kui seda kannab haige - sellegipoolsest vähendab mask nakatumise riski ja nakkuse algdoosi igal juhul - maskil on ka psühholoogiline mõju: aitab olla hoolas ja mitte nokkida pesemata näppudega nina ega hõõruda silmi - maskist on enam kasu klienditeenindajal - maskist on enam kasu rahvahulgas (tühjal väljal maski kandmine on mõttetu)\nsiasitta tuleb üle kogu näo hõõruda/ 31. jaanuar 2020, 17:33\nvaid see kaitseb\nLollusel ei ole piire,/ 31. jaanuar 2020, 15:46\nseega soovitaks vaadata üle kõik kodumasinad ja õmblustooted, mis kannavad poes Hiinas tehtu silti ja neid mitte osta. Endiselt ärge tarbige ka Wool kalatooteid ja Oskari liha ja arvestage, et ka linnugripp on juba Sakasamaal ja seakatk endiselt metsas.\nKukumuki/ 31. jaanuar 2020, 15:41\nkehvasti varustatud apteegid. ostsin tööriiete poest ja neil neid jagub ja hind soodsam\nsa ostsid tolumaske, need on jah odavad aga ei kaitse viiruse eest/ 31. jaanuar 2020, 16:04\nViiruse eest kaitseb mask euromarkeeringuga PP2. PP1 püüab jämedama tolmu kinni. Aga apteegis on kirurgimaskid, need on ühekordseks lühiajaliseks kasutamiseks. Viirust filtreerivad küll aga vahetama peab vähemalt iga kolme tunni tagant. Ja maski pealt võib näpuga katsudes nakkuse saada küll, kui keegi on sinu poole aevastanud.\nsa sa ostsid 16.04/ 31. jaanuar 2020, 18:10\noled ikka erilinelammas.\nBlondiin/ 31. jaanuar 2020, 15:26\nErandkorras saavat ka tiivakestega hügieenisidemeid kasutada\njah, saab küll/ 31. jaanuar 2020, 16:05\nvõtad püksist ja kleebid ninale\nilusa ty--y ümbert/ 31. jaanuar 2020, 17:34


Arutelu:Aurustumine – Vikipeedia\nmilline on erinevus aurumisega? Ave Maria 2. oktoober 2009, kell 07:24 (UTC)\nAurumine on looduslik protsess, kui vedelik (nt vesi) aurub pinnasest. Aurustumine on sunnitud protsess, nt soolalahusest aurustatakse vett, selleks lahus keedatakse. Geonarva 2. oktoober 2009, kell 07:36 (UTC)\nMina paneksin aurumise alla kõik iseeneslikud aurustumised, ka näit taimedest. Muidugi on nende sarnaste tüvedega sõnade kasutamisel segadust. Siin oleva artikli tarvis arvestasin Eesti keele seletavat sõnaraamatut, natuke inglise keelt ja oma keelekasutuse alast tunnetust. Seetõttu Vikis olev artikkel Aurumine ei ole käesolegaga hästi kooskõlas. Minu arvates aurumine on üks aurustumise (aurumine, aurustamine, keemine, keetmine) võimalus. Ka artikkel Keetmine ei ole üldine - vaatab vaid toidukeetmist. Ehk keegi administraator kohendaks neid asju. Elvim 2. oktoober 2009, kell 07:54 (UTC)\nNii palju kui mina aru saan (lähtudes ENE-st; EKSS-is on sama jutt) on aurumine niisugune aurustumine, mis toimub keemistemperatuurist madalamal temperatuuril. Seejuures pole oluline, kas tegu on loodusliku või tehisliku protsessiga. Andres 3. oktoober 2009, kell 04:58 (UTC)\n"Aurustumine (vaporization) on aine üleminek ... tahkest faasist gaasifaasi ehk aurufaasi". Aga see on ju sublimeerumine. Geonarva 2. oktoober 2009, kell 11:35 (UTC)\nNii see on. Ka sublimeerumine on aurufaasi minek. Ka seda iseloomustab aine lenduvus ja aurustumissoojus. Nii on ka Vene vikis jagatud. Elvim 2. oktoober 2009, kell 12:03 (UTC)\nSeonduvad mõisted, sealhulgas kokkuaurutamine, tuleks viia eraldi artiklitesse. Andres 2. oktoober 2009, kell 16:25 (UTC)\nSee, millest Geonarva räägib, on aurutamine (sõnal on ka teine tähendus).\nSublimatsioon erineb aurustumisest selle poolest, et sublimeerub tahke aine, aurustub vedelik. Paistab, et aurustumissoojusest räägitakse nii aurustumise kui ka sublimatsiooni puhul.\nSiin kasutatud terminoloogia ei ole vastavuses ENE 1. väljaandes kasutatuga. Ma ei tea, kas hiljem on ümber mõeldud.\nMis puutub keetmisse, siis artiklis Keetmine kirjeldatu ei ole keemias kasutatava keetmise erijuht, vaid eraldi mõiste. Miks mitte teha artikkel Keetmine (keemia)? Andres 3. oktoober 2009, kell 05:11 (UTC)\nTõsi küll, kokanduses on juttu ka näiteks vee keetmisest. Andres 3. oktoober 2009, kell 05:14 (UTC)\nArustumise esilekutsumist muidugi nimetatakse aurustamiseks. Andres 3. oktoober 2009, kell 05:20 (UTC)\nIlmselt saab siin vaielda küll. ENE-s on aurustumine keskkonna soojuse arvel toimuv protsess. Küsimus jääb kasutuses olevate terminite "aurumine" ja "aurustumine" kohta: 1) kas kuulutada need sünonüümideks või 2) kumb neist on üldisem? Üks termin peaks olema, mis vastab terminitele vaporization ja paroobrazovanie. See peaks olema nomenklatuurikomisjoni pädevuses. 193.40.244.212 6. oktoober 2009, kell 10:45 (UTC)\nENE 1. väljaande järgi on aurustumine aine üleminek vedelast agregaatolekust auruks ja aurumine on aine aurustumine keemistemperatuurist madalamal temperatuuril. Kas ENE 2. väljaandes on teistmoodi. Kuidas on keemiasõnastikus? Andres 7. oktoober 2009, kell 06:43 (UTC)\nEnDic2004 järgi[muuda lähteteksti]\nvõib-olla toob selgust autoriteetne EnDic2004, kus\naurumine = Vee molekulide keemiseta eraldumine vee, maa või jää pinnalt õhkkonda.\naurustu[a]mine = Vedelas või tahkes olekus aine muutumine või muutmine auruks.\nselle järgi on mõiste "aurustumine" laiem. --Dj Capricorn 6. oktoober 2009, kell 19:26 (UTC)\nArvan, et keemiasõnastik on veel autoriteetsem, nii et peaks ka seda vaatama. Andres 7. oktoober 2009, kell 06:43 (UTC)\nAurustumise üldisemaks mõisteks olemisele vihjab ka termin "aurustumissoojus", mis on käibel nii aurumise kui ka aurustamise kohta. Elvim 7. oktoober 2009, kell 06:14 (UTC)\nJah. Andres 7. oktoober 2009, kell 06:43 (UTC)\nInglise-eesti-vene keemia sõnaraamat 1998, 701 lk ei aita siin karvavõrdki. Võimalusel tõstan selle küsimuse keemia nomenklatuurikomisjonis.193.40.244.212 7. oktoober 2009, kell 09:43 (UTC)\nAuru kohta peaks ju ka artikkel olema. Andres 7. oktoober 2009, kell 18:45 (UTC)\nMuide, vaadata võiks ju ka TEA entsüklopeediat. Andres 7. oktoober 2009, kell 18:45 (UTC)\nPärit leheküljelt "https://et.wikipedia.org/w/index.php?title=Arutelu:Aurustumine&oldid=1714644"\nSelle lehekülje viimane muutmine: 20:45, 7. oktoober 2009.


Tööandjad lubasid toetada töötajate kordusõppustel käimist\nTööandjad lubasid toetada töötajate kordusõppustel käimist Foto: PM\nTööandjate esindusühendused ja kaitsevägi allkirjastasid hea tahte ja koostööleppe, milles tööandjad lubavad toetada ja soodustada töötajate osalemist riigikaitses, näiteks säilitades viimastele õppuste ajaks palga.\nLepingule kirjutasid alla kaitseväe juhataja kindralmajor Riho Terras, kaitseminister Sven Mikser, Eesti Tööandjate Keskliidu volikogu juht Jüri Käo ning Eesti Kaubandus-Tööstuskoja juhataja Toomas Luman. Leppe allkirjastamine väljendab tööandjate tahet ja tuge soodustada oma töötajatest reservväelaste tegevust, teatas tööandjate keskliidu pressiesindaja .\nLeppe kohaselt lubavad tööandjad säilitada töötaja palga reservõppekogunemiste ajaks.\nTööandjate keskliidu volikogu esimehe Jüri Käo sõnul tagab Eesti riigi olulisima ülesande - rahva ja keele säilimise - üksnes võimalus turvalises õhkkonnas parema elujärje nimel töötada. "Julgeolekuolukord teeb täna igaühele muret. Me allkirjastame hea tahte lepingu, et näidata eeskuju ja kutsuda üles kõiki Eesti tööandjaid mõistma oma rolli ja vastutust meie ühise turvalisuse tagamisel," sõnas Käo.\nKindralmajor Terras sõnas, et kui kaitsevägi sarnase leppe mõttega ettevõtjate poole pöördus, tulid viimased sellega kiirelt kaasa. Reservväelaste staatuse märgatav tõus ning hindamine ühiskonna poolt on Terrase sõnul riigi täiskasvanuks saamise järgmine etapp. "See lepe on esimene samm, loodetavasti jõuame ka järgmiste sammudeni," lisas kaitseväe juhataja.\n"Kui tööandja tagab töötajale reservõppekogunemise ajaks palga säilimise, siis riik ei peaks sellelt osalt palgast sotsiaal- ja tulumaksu korjama," märkis Luman.\nSotsioloog Juhan Kivirähk märkis, et eestimaalased osalevad reservõppekogunemistel meeleldi, kuid peavad suurimaks probleemiks sellega kaasnevat rahalist kaotust. Riik tasub sõdurile praegu õppekogunemisel viibitud aja eest 27 eurot päevas. Ka tulemata jätnud reservväelaste puhul tuuakse peamiseks põhjuseks hirmu sissetuleku kaotuse ees.\nPressiesindaja sõnas, et iseäranis puudutab lepe töötajaid, kes osalevad reservväelastena Eesti ajaloo suurimal, järgmise aasta mais toimuval õppusel Siil 2015. Reservõppekogunemisele saabub siis 12 000 reservväelast, kaitseväelast, kaitseliitlast ning ajateenistujat.


L Rasedate naistepesu Online - Bestaah tasuta kohaletoimetamine\nL Rasedate naistepesu\nLeidsime 36 L Rasedate naistepesu: 1 - 36\nOn oluline, et rase emad vaataks mood ja tunne mugav L Rasedate naistepesu. Bestaah.com pakub kvaliteetset L Rasedate naistepesu taskukohaste hindadega. Ükskõik, kus te asub, Pakume tasuta shipping L Rasedate naistepesu sa ostsid. Koos Bestaah.com, saate maksta PayPali või krediitkaardiga. Kui te ei ole rahul L Rasedate naistepesu meie kodulehel, saate naasta meile 30 päeva jooksul. Kogu summa raha tagastatakse teile. Sirvi meie tootekategooriat nüüd, et valida L Rasedate naistepesu, mis sobib teile.\nL Rasedate naistepesu Online\nTasuta kohaletoimetamine L Rasedate naistepesu\nOsta L Rasedate naistepesu Online\nOsta kõrge kvaliteediga L Rasedate naistepesu online nüüd tasuta shipping. Alates Bestaah.com, saate tellida odav L Rasedate naistepesu suurus XSS, XS, S, M, L, XL, XXL, XXXL. Me lähetame teie tellimuse 24 tunni jooksul, olenemata sellest, millises linnas te olete, nt Chicago, Berliin, Ateena, Budapest, New Delhi, Dublin, Jeruusalemm, Rooma, Tokyo, Riia, Vilnius, Mexico City, Amsterdam, Wellington, San Francisco jne. Tellides L Rasedate naistepesu pühade ajal, nagu uusaasta päev, isa päev, ja jõulupüha, võite saada allahindlus kuni 30%. Bestaah.com kujundab ja müüb taskukohase L Rasedate naistepesu erinevaid võimalusi sobitada kogu oma raseduse. See on hea uudis paljudele moms-to-olla, et kolm taset allahindlusi 5%, 10%, ja 15% on saadaval VIP liikmetele, kes on kunagi tellinud mõned tooted Bestaah.com. Kui olete jaemüüja L Rasedate naistepesu ja huvitatud hulgi osta, võtke meiega hinnapakkumise ja OEM võimalus.


Nimepäevad - puuduvad nimed (155478 / 292)\nVäike majapidamine (16004)\nKes hävitab kodust asju? (18893)\nSuveks saledaks (18911)\nÜmmargune maja (18867)\nTeet apteegis (39713)\nKuidas igapäevategemised unenägusid mõjutavad? (156)\n#2618 - Avastades Eestimaad\nKus on pilt tehtud? Ootame vastuseks kohanime. #2359 - Avastades Eestimaad\nSÜNNIKUUPÄEVA ISELOOMUSTUS - 26. OKTOOBER\nKuupäev: 26. oktoober\n26. oktoobril sündinud inimene on sihikindel ja oma eesmärkidele täielikult pühendunud. Ta ei karda tööd teha, mistõttu jõuab ta alati oma sihtideni.\nTalle on oluline see, et jõuda välja suurte rahasummadeni ja mõjuka positsiooni. Ta oskab selleni ka edukalt välja jõuda.\nOma tööde-tegemiste juures on ta kohusetundlik ja taktitundeline. Ta suudab oma ideid teostada ilma, et satuks seeläbi teiste inimestega vastasseisu.\nTa on suurepärane juht, kes paneb rõhku õiglusele. Samas kui talle varba peale astutakse, ei jäta ta selle eest kätte maksmata. Ta on juht, kes on valmis teistega võrdselt pingutama.\nEhkki ta on oma olemuselt jõuline ja kindel, on ta oma perekonna ja sõprade suunas hoolitsev ja südamlik. Ta teeb kõik selleks, et oma perekonna heaolu tagada. Ta ei karda raskusi ning suudab seeläbi sellist optimismi süstida ka oma pereliikmetesse ja sõpradesse.\nAmetialaselt peaks ta leidma endale töökoha, mis talle tõeliselt meeldib. Kui töökoht osutub igavaks või tüütavaks, siis kaua ta sellel töökohal ei püsi. Ameti valiku juures on oluline see, et see pakuks head sissetulekut ja võimalust ametiredelil edasi liikuda. Eesmärgiks on talle ju välja jõuda mõjuka positsioonini. Ta võiks olla väga edukas poliitik.\nArmuasjades on ta kirglik ning suhtele pühendunud. Samas oma partnerile võib ta jätta aeg ajalt külma ja tõsise inimese mulje. Tegelikult see nii pole. Teda mõjutavad armuelus väga sügavalt kõik tunded.\nÜhe inimese 6 kuu horoskoop\n(Näiteks saad tellida materjali ajavahemikuks 15.07.2020 - 14.01.2021)\nHoroskoobi vahendusel saad teada, millised suuremad astroloogilised mõjutused Sind 6 kuu jooksul mõjutavad. Lisaks toob horoskoop esile, milliseid võimalusi, ohte ja meeleolusid on selle perioodi jooksul.